Az értékpapír transzferálás a befektetések mozgatását jelenti szolgáltatók között. Olyan esetben merülhet fel, amikor a meglévő befektetési szolgáltatódat lecserélnéd egy másikra, amelyik jobb vagy olcsóbb szolgáltatást kínál, de nem szeretnéd ehhez eladni a befektetéseidet és kivenni a pénzt a meglévő számládról, vagy amikor csak egy-egy részvényt mozgatnál át egy másik számládra. Transzferálásnál figyelj arra, hogy csak akkor tudod átvezetni az értékpapírt, ha az az új szolgáltató kínálatában is szerepel. Szintén fontos, hogy a transzferálásnak általában van egy – sokszor igen magas – alapdíja, továbbá állományra vetített díjat is felszámolhat a szolgáltató.